Gerard Piqué

Gerard Piqué i Bernabeu (; sündinud 2. veebruaril 1987 Barcelonas) on Hispaania endine jalgpallur. 

Ta mängis keskkaitsjana pikka aega Hispaania kõrgliiga klubis Barcelona, kuid on mänginud ka Manchester Unitedis ja Zaragozas. Barcelona meeskonnas mängis ta aastatel 2008–2022 ligi 400 mängu ja lõi 29 väravat.

Hispaania koondisega võitis Pique 2010. aasta maailmameistrivõistlused ja 2012. aasta Euroopa meistrivõistlused.

 Klubikarjäär 
vasakul|pisi|Piqué 2010. aastal|258x258px

 Algusaastad 
Piqué alustas karjääri Barcelona noorteakadeemias kaitsva poolkaitsjana. Enne kui ta jõudis klubiga allkirjastada profilepingu, liitus ta Manchester Unitediga. 

 Manchester United 
Manchester Unitedi põhirivistuses debüteeris Piqué 2004. aastal Crewe Alexandra vastu Inglismaa liigade karikavõistluste raames, United võitis mängu 3:0. Oma Premier League'i debüüdi tegi ta 29. märtsil 2009 kohtumises West Hamiga. 

2007–08 hooajal võitis ta klubiga nii Premier League'i kui ka Meistrite Liiga.

 Zaragoza 
4. augustil 2006 liitus Piqué laenulepingu alusel Hispaania klubiga Real Zaragoza. 

Ta mängis klubis ühe hooaja, mille jooksul tegi kaasa 22 kohtumises ja lõi kaks väravat.

 Barcelona 
pisi|Gerard Piqué pärast 2011. aasta Meistrite Liiga finaalmängu, mille Barcelona võitis 2:0
27. maist 2008 mängis Piqué taas Barcelonas. Klubi maksis tema eest tollal viis miljonit eurot. 

Ta lõi oma esimese värava Barça meeskonnas Sporting CP vastu Meistrite Liigas, Barcelona võitis võõrsil 2:5. 2. mail 2009 lõi Pique 2:6 võidumängus Madridi Realiga mängu viimase värava. 

Piqué võitis oma esimese Barcelona hooaja jooksul nii Meistrite Liiga, La Liga kui ka Copa del Rey. Kataloonia klubiga tuli ta La Liga meistriks ka hooaegadel 2009–10, 2010–11 ja 2012–13. 2011. aastal võitis ta klubiga uuesti Meistrite Liiga.

2015. aastal aitas Piqué Barcelonal võita ühe hooaja jooksul taas nii La Liga, Copa del Rey kui ka Meistrite Liiga.  

Järgmisel hooajal tuli ta klubiga uuesti Hispaania meistriks ning võitis ka Euroopa superkarika, jalgpalliklubide maailmameistrivõistlused ja Hispaania karika.

27. mail 2017 aitas ta Barcelonal alistada Copa del Rey finaalis Alavési 3:1.

 Koondisekarjäär 
 Noortekoondised 
Piqué mängis koondisega 2006. aasta U19 Euroopa meistrivõistlustel. Piqué lõi alagrupis kaks peaga väravat, kui Hispaania alistas Šotimaa 4:0. Poolfinaalis aitas ta koondisel alistada Austria 5:0 ja finaalis taas Šotimaa 2:1.

2007. aasta U20 maailmameistrivõistlustel Kanadas mängis Piqué igas Hispaania koondise kohtumises. 11. juulil lõi ta värava kaheksandikfinaalis Brasiilia vastu, mäng lõppes hispaanlaste 4:2 võiduga. Veerandfinaalis mängiti Tšehhiga. Normaalaeg lõppes 0:0, lisaaeg 1:1, penaltiseerias eksis Piqué penaltil, ja Hispaania kaotas.

 Täiskasvanute koondis 
pisi|Piqué 2012. aasta Euroopa meistrivõistlustel mängus Prantsusmaa vastu
Täiskasvanute Hispaania rahvuskoondises debüteeris Piqué 6. veebruaril 2009 sõprusmängus Inglismaa vastu, mis võideti 2:0. 

Ta esindas Hispaaniat koondises 2009. aasta Konföderatsioonide karikavõistlustel. Piqué mängis alagrupimängudes Iraagi Lõuna-Aafrika Vabariigiga. Poolfinaalis kaotati USA-le 0:2. Pronksikohtumises aitas Piqué Hispaanial alistada Lõuna-Aafrika Vabariigi 3:2.

2010. aasta maailmameistrivõistlustel mängis Piqué igas Hispaania kohtumises. Poolfinaalis aitas ta koondisel alistada Saksamaa ning finaalis Hollandi lisaajal skooriga 1:0.

Piqué esindas Hispaaniat koondises ka 2012. aasta Euroopa meistrivõistlustel. Ta tegi jälle kaasa igas Hispaania koondise mängus. Veerandfinaalis alistati Prantsusmaa ja poolfinaalis Portugal. Poolfinaal otsustati penaltiseerial, Hispaania võitis 4:2, Piqué oma penaltil ei eksinud. Finaalis aitas ta koondisel alistada Itaalia 4:0, ning valiti ka turniiri sümboolsesse koondisse.

2013. aasta Konföderatsioonide karikavõistlustel aitas Piqué Hispaanial alistada poolfinaalis Itaalia penaltiseerial 7:6. Finaalis tuli tunnistada 0:3 kaotust Brasiiliale, Piqué sai 68. minutil Neymarile tehtud vea eest punase kaardi.

Ta esindas Hispaaniat ka 2014. aasta maailmameistrivõistlustel ja 2016. aasta Euroopa meistrivõistlustel. 2016. aasta EM-il lõi Piqué võiduvärava alagrupimängus Tšehhiga.

11. augustil 2018 teatas Piqué koondisekarjääri lõpetamisest."Gerard Pique enam Hispaania jalgpallikoondist ei esinda". sport.delfi.ee. 11.8.2018. Vaadatud 14.8.2018.

 Statistika 
 Klubid 
 Seisuga 11. september 2017.
KlubiHooaegLiigaKarikasLiigakarikasEuroopaMuuKokku DivisjonMängeVäravaidMängeVäravaidMängeVäravaidMängeVäravaidMängeVäravaidMängeVäravaidManchester United2004–05Premier League0010101000302005–0630202000—702006–0700000000—002007–089000103200132Kokku12030404200232Zaragoza (laenul)2006–07La Liga22261—283Kokku22261—283Barcelona2008–09La Liga25161—141004532009–1032210—122404942010–1131370—121105142011–1222280—50303822012–1328241—100204432013–1426220—92203942014–1527561—111—4472015–1630252—71404652016–1725270—81104132017–1830280—9120494Kokku27623545—981018044639Karjäär kokku31025637401021218049744

 Rahvuskoondis 
 Seisuga 11. september 2017.
 Pique väravad Hispaania koondisesNrKuupäevStaadionVastaneSkoorTulemusVõistlus128. märts 2009Santiago Bernabéu staadion, Madrid, Hispaania Türgi1:01:02010 MM-i valikmäng212. august 2009Philip II Arena, Skopje, Makedoonia Makedoonia2:23:2Sõpruskohtumine35. september 2009Estadio Riazor, A Coruña, Hispaania Belgia3:05:02010 MM-i valikmäng414. oktoober 2009Bilino Polje, Zenica, Bosnia ja Hertsegoviina Bosnia ja Hertsegoviina1:05:22010 MM-i valikmäng513. juuni 2016Stadium Municipal, Toulouse, Prantsusmaa Tšehhi1:01:02016. aasta Euroopa meistrivõistlused

 Saavutused 
Manchester United
 Premier League: 2007–08
 FA Community Shield: 2007
 UEFA Meistrite Liiga: 2007–08
Barcelona
 La Liga: 2008–09, 2009–10, 2010–11, 2012–13, 2014–15, 2015–16, 2017–18, 2018–19
 Copa del Rey: 2008–09, 2011–12, 2014–15, 2015–16, 2016–17, 2017–18
 Hispaania superkarikas: 2009, 2010, 2011, 2013, 2016, 2018
 UEFA Meistrite Liiga: 2008–09, 2010–11, 2014–15
 Euroopa superkarikas: 2009, 2011, 2015
 Jalgpalliklubide maailmameistrivõistlused: 2009, 2011, 2015
Hispaania
 Jalgpalli maailmameistrivõistlused: 2010
 Euroopa meistrivõistlused: 2012
 Euroopa U19 meistrivõistlused: 2006

 Isiklikku 
Aastatel 2011–2022 elas Pique koos Colombia laulja Shakiraga. Neil on samal päeval (2. veebruaril) sünnipäev, kuid Shakira on temast 10 aastat vanem. Paaril on kaks last: Milan ja Sasha.

 Viited 

 Välislingid 

 Gerard Piqué koduleht
 Gerard Piqué Twitteris
 Gerard Piqué Facebookis

Kategooria:Hispaania jalgpallurid
Kategooria:Manchester United FC mängijad
Kategooria:FC Barcelona mängijad
Kategooria:Premier League'i mängijad
Kategooria:La Liga mängijad
Kategooria:Sündinud 1987